open-index/open-wikipedia-markdown huggingface dataset:
Valická pahorkatina

**Valická pahorkatina** je geomorfologickou časťou Rimavskej kotliny, podcelku Juhoslovenskej kotliny. Zaberá územie medzi nivami riek Rimava, Blh a Turiec v okrese Revúca a Rimavská Sobota. 

## Polohopis
Územie zaberá východnú časť Juhoslovenskej kotliny, presnejšie strednú časť Rimavskej kotliny. Východne, južne a západne susedia Gemerské terasy, severne Pokoradzská tabuľa, Železnícke predhorie a Blžská tabuľa a severovýchodne Licinská pahorkatina. Západnú časť územia odvodňujú prítoky Rimavy, strednú časť prítoky Blhu a východnú prítoky Turca, všetky v povodí rieky Slaná. V severnej časti je vybudovaná vodná nádrž Teplý Vrch, ktorej okolie je vyhľadávanou rekreačnou lokalitou. 

Valická pahorkatina leží v Banskobystrickom kraji, na území okresov Rimavská Sobota a Revúca. Z významných sídiel sa tu nachádzajú Zacharovce, Veľký Blh a Kaloša a Valice, ktoré dali tejto časti Rimavskej kotliny meno. Územím vedie rýchlostná cesta R2 a cesta I/16 z Lučenca do Rožňavy.

## Chránené územie
V severnej časti sa nachádza chránený areál Hikóriový porast, v strednej prírodná rezervácia Horný Červený les, v južnej Ťahan a v západnej Pokoradzské jazierka.

## Turizmus
Pahorkatina je pre turistov zaujímavá predovšetkým kvôli historickým pamiatkam, stredovekým gemerským kostolom. V severnej časti sa nachádza rekreačná oblasť Teplý Vrch, kam smerujú viaceré značené turistické chodníky. Západnou časťou územia vedie z Rimavskej Soboty  červeno značený Chodník Márie Széchy z Fiľakova na Muránsky hrad.

## Referencie

## Pozri aj
* Juhoslovenská kotlina
* Rimavská kotlina
* Geomorfologické členenie Slovenska

## Externé odkazy
* Poloha na turistickej mape

Kategória:Geomorfologické časti na Slovensku
Kategória:Juhoslovenská kotlina
Kategória:Rimavská kotlina
Holarchia

**Holarchia** je sústava vzťahov medzi holónmi, v ktorej platí, že *holón* je časť aj celok zároveň. Termín vytvoril Arthur Koestler v knihe *The Ghost in the Machine* z roku 1967.

Holarchia je považovaná za formu hierarchie; hierarchia má však podľa definície absolútny vrchol aj spodok. Pri holóne to však nie je logicky možné, pretože je zároveň celkom aj časťou. „Hierarchický vzťah“ medzi holónmi na rôznych úrovniach možno rovnako zmysluplne opísať termínmi ako „dovnútra a von“, „hore a dole“ alebo „vľavo a vpravo“; možno všeobecnejšie sa dá povedať, že holóny na jednej úrovni sú „zložené alebo tvoria“ holóny alebo časti inej úrovne. Príkladom môže byť holarchický vzťah (subatomárne častice ↔ atómy ↔ molekuly ↔ makromolekuly ↔ organely ↔ bunky ↔ tkanivá ↔ orgány ↔ organizmy ↔ spoločenstvá ↔ spoločnosti), kde každý holón je „úrovňou“ organizácie a všetky v konečnom dôsledku popisujú tú istú množinu (napr. určitý druh hmoty). Vrchol môže byť dnom, dno môže byť vrcholom a podobne ako vo fraktále môžu byť zákonitosti zjavné na jednej úrovni podobné zákonitostiam na inej úrovni.

## Pozri aj
* Heterarchia
* Holizmus

## Referencie

Kategória:Štruktúry
Kategória:Organizačná teória
Čičavka

**Čičavka** (iné názvy: **čičo(v)ka**, **čičóka**) môže byť:
*v botanike (ďalšie názvy: **číčovka**, **čučóka**): 
**staršie:slnečnica hľuznatá (lat. *Helianthus tuberosus*)
**zastarano zriedkavo: artičoka zeleninová (lat. *Cynara scolymus*)
*jeden zo starých názvov obce Čičava, pozri Čičava

**Čičavka** môže byť aj jeden z názvov potoka Čičava na východnom Slovensku, pozri Čičava (potok)

## Zdroje
Zemské jablko

**Zemské jablko** (kalk z nemeckého slova Erdapfel) môže byť:
*v botanike staršie:
**ľuľok zemiakový (=zemiak; lat. *Solanum tuberosum*) 
**slnečnica hľuznatá (=topinambur; lat. *Helianthus tuberosus*) 
**cyklámen, najmä cyklámen purpurový (lat. *Cyclamen*, najmä *Cyclamen purpurascens*)
*Behaimov glóbus
*jedna z heraldických figúr, pozri zemské jablko (heraldika)

## Referencie
Úradnícka vláda

**Uradnícka vláda** je vláda zostavená bez ohľadu na príslušnosť členov s cieľom prekonať obdobie, v ktorom nie je možná dohoda medzi parlamentnými stranami na personálnom zložení vlády, až po najbližšie voľby. Úradnícku vládu vymenúva spravidla hlava štátu, ktorá do nej väčšinou nominuje apolitických odborníkov bez straníckej príslušnosti, ktorí majú na dočasnú dobu vykonávať právomoci vlády, kým nie je vymenovaná nová vláda na základe parlamentných volieb. V reprezentatívnych demokraciách má takáto vláda väčšinou za úlohu iba udržať status quo.

Počas Prvej česko-slovenskej republiky bola úradnícka vláda vymenovaná viackrát, napríklad prvá a druhá vláda Jana Černého alebo tzv. vláda obrany republiky armádneho generála Jana Syrového, ktorá vládla v období po Mníchovskej dohode a odstúpení pohraničných oblastí Česko-Slovenska nacistickému Nemecku. Termín úradnícka vláda tak zodpovedá stavu, keď personálne zloženie členov vlády tvorili úradníci alebo skúsení odborníci v konkrétnych oblastiach a nie politici. Ako synonymá sa používajú spojenia vláda odborníkov, či apolitická vláda.

V parlamentnej demokracii ide o určitý odklon od klasickej parlamentnej formy vlády, kde existuje kreačná závislosť vlády od parlamentu, ktorá sa prejavuje priamym vplyvom parlamentu na zloženie vlády. Pri úradníckej vláde rozhoduje o zložení vlády výlučne hlava štátu, pričom nie je viazaná politickými pomermi v parlamente vyplývajúcimi z výsledku parlamentných volieb.

V histórii samostatného Slovenska bola úradnícka vláda po prvý raz vymenovaná 15. mája 2023 ako následok pádu dočasne poverenej vlády Eduarda Hegera. Na jej čelo zasadol dovtedajší viceguvernér Národnej banky Slovenska Ľudovít Ódor.

## Referencie

Kategória:Vláda
Kategória:Politológia
Emil Frátrik st.

**Emil Frátrik st.** je uznávaný slovenský hráč na klávesové nástroje a spevák, ktorý patrí medzi predstaviteľov populárnej hudby 70. rokov 20. storočia. Emil Frátrik je otcom hráča na bicie nástroje, Emila Frátrika mladšieho.

## Hudobná kariéra
Emil Frátrik počas základnej služby pôsobil vo vojenskom umeleckom súbore. Po jej skončení nastúpil do Slovenskej televízie, kde, okrem hrania, naspieval aj niekoľko pesničiek. Potom účinkoval v Tatra Revue v orchestroch, ktoré alternovali orchester Juraja Berczellera. V Tatra Revue začínala spievať aj jeho manželka. 

Po skončení fungovania Tatra Revue hrával Emil Frátrik starší v zahraničí, potom sa vrátil na Slovensko. Po návrate vystupoval v Revue Bratislava, kde napríklad hrával v roku 1973 aj v poslednom pódiovom programe Františka Krištofa Veselého nazvanom *[[Nečakaj ma už nikdy|Nečakaj ma už nikdy.]]* Po skončení na revuálnych pódiách Emil Frátrik účinkoval s vokálnou skupinou Bezinky, s Karolom Duchoňom, sprevádzal aj Hanu Hegerovú, či Janu Kocianovú. Spočiatku bezmenná skupina hudobníkov, ktorí týchto umelcov sprevádzala koncom roka 1974 dostala názov Prognóza. V tejto skupine účinkovali: Vladimír Kaššay, Emil Frátrik st., Ľubomír "Kyslík" Stankovský a Marián Oberth. Emil Frátrik v Prognóze hrával približne do konca roku 1979.

Emil Frátrik starší ako spevák je interpretom niekoľkých známych hitov 70. rokov 20. storočia: známe sú „Ešte aspoň krátkych desať minút“ (v nej sa „ľudia tlačia v električke č. 6...“), „Mávnutie“, „Kúzlo strieborného plátna“, či „Šumí Dunaj“ a ďalších.

## Referencie

Kategória:Slovenskí popoví klaviristi‎
Kategória:Slovenskí popoví klávesisti‎
Kategória:Slovenskí džezoví klaviristi‎
Vladimír Masár (ekonóm)

**Vladimír Masár** (* 2. máj 1958, Partizánske) je slovenský ekonóm, prvý guvernér Národnej banky Slovenska.

## Vzdelanie
Masár je absolventom Katedry bankovníctva a medzinárodných financií Národohospodárskej fakulty Ekonomickej univerzity v Bratislave.

## Kariéra
V rokoch 1991 až 1992 bol riaditeľom úverového odboru Tatra banky. V septembri 1992 sa stal prvým námestníkom ministra financií SR a neskôr za štátneho tajomníka Ministerstva financií SR. V roku 1992 ho vláda vymenovala za predsedu prípravného výboru na založenie Národnej banky Slovenska. Bol tiež vládnym splnomocnencom pri rokovaniach o vstupe ČSFR do Všeobecnej dohody o clách a obchode.

### Národná banka Slovenska
Ako guvernér Národnej banky Slovenska pôsobil od 29. júla 1993 do 29. júla 1999. O pôsobení v centrálnej banke okrem iného hovorí: „Centrálna banka mala vtedy vzhľadom na rôzne okolnosti oveľa väčší vplyv, ako má dnes. Takže okruh ľudí, s ktorými som musel dosť intenzívne pracovať, bol premiér, prezident, v určitej miere členovia vlády. Pravidelne som sa zúčastňoval zasadnutí vlády a informácie súvisiace s menovou politikou boli súčasťou jej rokovania. Takisto som pravidelne chodil na porady ekonomických ministrov. Vtedy bola menová politika naozaj pre štát jednou z kľúčových oblastí.“

Odchádzajúci Masár navrhol svojho zástupcu, Mariána Juska.

### Deloitte
Po odchode z Národnej banky Slovenska prijal ponuku od slovenskej pobočky firmy Deloitte kde pôsobil 20 rokov. „Počas svojho pôsobenia vo vedení firmy pracoval na mnohých medzinárodných a domácich projektoch, a to hlavne v oblasti bankovníctva a finančníctva.“ Bol prezidentom a partnerom (spolumajiteľom) slovenskej pobočky. Z Deloitte odišiel po dovŕšení veku 62 rokov, kedy podľa interných predpisov firmy musia partneri končiť. Na pozícii prezidenta ho nahradila Ivana Lorencovičová, zároveň sa zlúčili pozície prezidenta a vedúceho partnera.

## Referencie

## Externé odkazy
* rozhovor Vladimíra Masára s TASR

Kategória:Osobnosti z Partizánskeho
Kategória:Slovenskí ekonómovia
Kategória:Štátni tajomníci Ministerstva financií Slovenskej republiky
Kategória:Guvernéri Národnej banky Slovenska
Kategória:Absolventi Národohospodárskej fakulty Ekonomickej univerzity v Bratislave
Kategória:Držitelia Radu Ľudovíta Štúra I. triedy
Miroslav Wlachovský

**Miroslav Wlachovský** (* 3. február 1970, Bratislava) je slovenský diplomat, od mája do októbra 2023 minister zahraničných vecí a európskych záležitostí SR. Je bývalý veľvyslanec Slovenska v Spojenom kráľovstve a Dánsku. V roku 2023 bol poradcom premiéra pre zahraničnú politiku.

## Životopis
Bol členom Občiansko-demokratickej mládeže. V roku 1994 vyštudoval filozofiou a sociológiu na Filozofickej fakulte Univerzity Komenského. Na Slovenskom inštitúte medzinárodných štúdií pracoval ako šéfredaktor časopisu *Medzinárodné otázky*. V rokoch 1995 až 1998 bol riaditeľom výskumného centra SFPA.

## Diplomatické pôsobenie
V roku 1998 začal pracovať na Ministerstve zahraničných vecí ako riaditeľ Odboru analýz a plánovania. V rokoch 2001 až 2003 bol poradcom vtedajšieho premiéra Mikuláša Dzurindu. V rokoch 2003 až 2007 pôsobil na veľvyslanectve Slovenska v Spojených štátoch a v rokoch 2009 až 2011 na zastupiteľstve Slovenska pri medzinárodných organizáciách vo Viedni.

V rokoch 2011 až 2015 bol veľvyslancom Slovenska v Spojenom kráľovstve. Jeho predchodcom bol Juraj Zervan a nástupcom Ľubomír Rehák. Od roku 2017 viedol Oddelenie strategickej komunikácie MZVaEZ SR.

V rokoch 2018 až 2022 bol veľvyslancom Slovenska v Dánsku, jeho predchodcom bol Boris Gandel. Do funkcie bol vymenovaný 20. septembra 2018 prezidentom Andrejom Kiskom.

K 1. februáru 2023 bol poradcom predsedu vlády SR pre zahraničnú politiku. V máji 2023 sa spomínal ako možný minister zahraničných vecí v úradníckej vláde, ktorá má byť vymenovaná prezidentkou Zuzanou Čaputovou.

### Minister zahraničných vecí a európskych záležitostí
12. mája 2023 prezidentka Zuzana Čaputová oznámila členov vlády Ľudovíta Ódora. Miroslav Wlachovský pôsobil na poste ministra zahraničných vecí a európskych záležitostí Po predčasných voľbách ho 25. októbra 2023 nahradil vo funkcii ministra Juraj Blanár.

## Ocenenia
* V roku 2012 získal Plaketu Slovenského olympijského a športového výboru.

## Referencie

Kategória:Osobnosti z Bratislavy
Kategória:Slovenskí diplomati
Kategória:Veľvyslanci Slovenska v Dánsku
Kategória:Veľvyslanci Slovenska v Spojenom kráľovstve
Kategória:Ministri zahraničných vecí a európskych záležitostí Slovenskej republiky
Kategória:Absolventi Filozofickej fakulty Univerzity Komenského v Bratislave
Olivera Nakovska-Bikova

**Olivera Nakovska-Bikova** (, * 22. november 1974, Bitola, Severné Macedónsko) je severomacedónska reprezentantka v športovej streľbe. Na Letných paralympijských hrách 2012 v Londýne získala zlatú medailu.

## Športová činnosť
Svoju prvú medzinárodnú súťaž absolvovala v roku 2001. V chorvátskom Záhrebe sa stala európskou šampiónkou. V roku 2022 získala svoju prvú zlatú medailu zo svetového šampionátu v miešanej súťaži 50 m pištoľ SH1. V roku 2022 sa opäť stala európskou šampiónkou, tentokrát v nórskom meste Hamar.

### Paralympijské hry
Zúčastnila sa Letných paralympijských hrách 2008 v Pekingu kde získala 5. miesto v kategórii P2 vzduchovka žien SH1 na 10 m. Na Letných paralympijských hrách 2012 v Londýne získala zlatú medailu v kategórii P2 vzduchovka žien SH1 na 10 m. Na Letných paralympijských hrách 2016 v Riu získala 7. miesto v rovnakej kategórii a 4. miesto v zmiešanej kategórii 50 m pištoľ SH1. Na Letných paralympijských hrách 2020 v Tokiu (v roku 2021) získala 6. miesto so vzduchovkou, v súťaží s pištoľami skončila v kvalifikácii.

## Referencie

## Externé odkazy
* Profil na stránke Medzinárodného paralympijského výboru

Kategória:Osobnosti z Bitoly
Kategória:Severomacedónski paralympionici
Kategória:Severomacedónski športoví strelci
Kategória:Športoví strelci na Letných paralympijských hrách 2008‎
Kategória:Športoví strelci na Letných paralympijských hrách 2012
Kategória:Športoví strelci na Letných paralympijských hrách 2016
Kategória:Športoví strelci na Letných paralympijských hrách 2020
Kategória:Víťazi na Letných paralympijských hrách 2012
Kategória:Severomacedónski paralympijskí víťazi‎
Kategória:Paralympijskí víťazi v športovej streľbe
MATADOR (protitanková zbraň)

**MATADOR** je protitanková zbraň vyvinutá Singapurom, Izraelom a Nemeckom koncom 90. rokov 20. storočia. Názov MATADOR vznikol zo slovného spojenia "Man-portable Anti-Tank, Anti-DOoR", čo vyjadruje, že zbraň je určená nielen na ničenie obrnených cieľov, ale aj na prerazenie opevnených bodov z betónu.

## Vývoj
Vývoj MATADORu iniciovali koncom 90. rokov firmy Singapore Technologies Kinetics a nemecká Dynamit Nobel Defence na žiadosť singapurských ozbrojených síl. Program čoskoro upútal pozornosť aj Izraelských obranných síl, ktoré mali veľký záujem o získanie takejto zbrane. Preto sa krátko na to k programu pridala aj izraelská spoločnosť Rafael Advanced Defense Systems. Program napredoval rýchlo a prvé exempláre MATADORu boli dodané singapurskej armáde v roku 2000. Dodávky MATADORov pre izraelskú armádu začali v roku 2009 a Bundeswehr si objednal 1 000 kusov v roku 2012.

## Charakteristika

MATADOR je v podstate vylepšeným variantom nemeckej protitankovej zbrane Armbrust, preto jeho odpaľovacie zariadenie vyzerá veľmi podobne. Typickou farebnou schémou je tmavozelená alebo olivová tuba s tmavosivým alebo čiernym príslušenstvom a žltým vzorovaním. Odpaľovacia trubica je skonštruovaná zo zosilneného skleneného vlákna, s polymérovými prvkami a polystyrénovými tlmičmi. Niekoľko menších častí (skrutky, kolíky atď.) je vyrobených z ocele, zatiaľ čo v mieridlách je použité sklo. K dispozícii sú aj zameriavače nočného videnia. 

Na vystrelenie z MATADORu musí užívateľ najprv zvoliť režim pre hlavicu (popísaný nižšie), vysunúť pištoľovú pažbu, predpažbie a opierku ramena a potom zdvihnúť mieridlo. Akonáhle je zbraň nasadená na rameno a cieľ je zamierený, poistka musí byť prepnutá z "bezpečnej" na "streľbu", po ktorej zbraň po stlačení spúšte vystrelí. Zbraň je možné bezpečne prevádzkovať pri teplotách od -40°C do +63°C.

Raketový motor strely je na tuhé palivo a zabezpečuje strele pomerne vysokú presnosť. MATADOR je možné odpaľovať aj z interiéru budov, ktorých vnútorný objem je aspoň 15 metrov kubických. Pri takejto streľbe sa však odporúča nasadiť si ochranu sluchu.

MATADOR je vybavený viacúčelovou hlavicou, ktorá funguje v režime HEAT (High-Explosive Anti-Tank), keď je nosová sonda manuálne vysunutá, a v režime HESH (High-Explosive Squash Head). V režime HEAT môže preniknúť až 500 mm ekvivalentu valcovaného homogénneho panciera. Stále mu však chýba prekurzorový náboj, takže výkon proti reaktívnemu pancierovaniu je slabý. V režime HESH dokáže výbuch preraziť hrubé murivo, betón alebo dokonca kamenné steny, čím sa vytvorí diera široká najmenej 450 mm. Pri tenších stenách (ako sú jednovrstvové tehlové steny) však prerazí dieru dostatočne veľkú na to, aby ňou človek mohol prejsť. 

## Nasadenie
### [[Operácia Liate olovo]]
Bojový debut si MATADOR odbil v operácii Liate olovo v roku 2009. Zbraň fungovala spoľahlivo a dokázala preraziť všetky opevnené stavby, na ktoré izraelská armáda narazila.

## Referencie

Kategória:Ručné protitankové zbrane
Budova Národnej banky Slovenska v Košiciach

**Budova Národnej banky Slovenska** v Košiciach je expozitúrna budova Národnej banky Slovenska. Náchádza sa na križovatke ulíc Slovenskej jednoty a Národné námestie. Otvorená bola 21. marca 1996 a stala sa tak prvou vlastnou prevádzkovou budovou po vzniku Slovenskej republiky.

## Funkcia
V roku jej slávnostného otvorenia bola budová zároveň vyhlásená na *Stavbu roka 1996*. Budova je zároveň jedna z prvých budov na Slovensku, disponujúcou strešnou záhradou. Počas rekonštrukcie Východoslovenského múzea, bol do trezora banky uložený Košický zlatý poklad.
V budove bolo v roku 2021 otvorené aj vzdelávacie centrum s názvom *5peňazí*, určené na vzdelávanie detí.

V súčasnosti expozitúra sídliaca v budove zabezpečuje prostredníctvom pokladničnej činnosti úkony, súvisiace s počtom, kvalitou a štruktúrov eurobankoviek a euromincí pre potreby verejnosti a ekonomiky. Budova slúži aj ako miesto pre výmenu poškodených eurobankoviek, odovzdanie falzifikátov a výmenu slovenských bankoviek za euromince.

## Referencie

## Iné projekty

## Pozri aj
* Národná banka Slovenska

## Externé odkazy

* Oficiálna stránka NBS
* Oficiálna stránka vzdelávacieho centra 5peňazí

Kategória:Budovy v Košiciach
Kategória:Architektúra z 1996
Kategória:Národná banka Slovenska
Vrbiarka (vrch v Spišsko-gemerskom krase)

**Vrbiarka** () je vrch v Spišsko-gemerskom krase, krajinnom celku Slovenského rudohoria. Leží nad Muráňom, približne  severovýchodne od Tisovca.

## Poloha
Nachádza sa v juhozápadnej časti Spišsko-gemerského krasu, v geomorfologickom podcelku Muránska planina. Leží v Banskobystrickom kraji, v okrese Revúca a na katastrálnom území obce Muráň. Najbližšími sídlami sú východne situovaný Muráň, Muránska Lehota a Muránska Dlhá Lúka, juhozápadne sa nachádza Tisovec a severne Pohorelá a Heľpa. Vrch leží v Národnom parku Muránska planina a juhovýchodné svahy zasahujú do NPR Javorníková.

## Opis
Vrbiarka leží v strednej časti Muránskej planiny. Severne sa nachádza Veľká Stožka (), Kľak () a Pavelková (), východne Cigánka (), Radzim () a Kohút (), južne Krížna poľana (), Macov vrch () a Šarkanica () a západne Hajnáš (), Ostrica () a Vysoký vrch (). Oblasť je súčasťou povodia Slanej, kde vodu odvádza riečka Muráň a jej prítoky Hrdzavý potok zo severnej a Javorníkový potok z východnej časti masívu. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné ojedinele pozorovať najmä okolité vrchy Spišsko-gemerského krasu, Nízkych Tatier a Stolických vrchov.

## Prístup
Na vrchol nevedie značený turistický chodník, no západným smerom vedie hrebeňom cez Ostricu  zeleno značený turistický chodník z Tisovca a severne ležiacou Hrdzavou dolinou  žlto značený chodník z Muráňa na rázc. Nižná Kľaková.

## Referencie

## Pozri aj
* Spišsko-gemerský kras
* Muránska planina 
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Muránskej planine
Kategória:Tisícovky na Slovensku
Kategória:Vrchy v okrese Revúca
Kategória:Muráň (obec)
Sally Kirklandová

** Sally Kirklandová** (neprechýlene Sally Kirkland; * 31. október 1941, New York, New York, USA – † 11. november 2025, Palm Springs, Kalifornia) bola americká herečka. Bola nominovaná na herecké ocenenie Oscara za najlepšiu herečku v hlavnej úlohe za film *Anna* (1987).

## Detstvo a mladosť
Kirklandová sa narodila v New Yorku. Meno dostala po svojej matke Sally Kirkland (rodená Sarah Phinney), ktorá bola módnou redaktorkou v časopisoch *[[Vogue]]* a *LIFE* a vyrastala v Oklahome. Kirklandová začínala ako modelka pre *Vogue* a potom študovala v Actors Studio u Lee Strasberga a Uty Hagen.

## Kariéra
Kirklandová začala hrať off-Broadway v roku 1963. Pripojila sa k filmu Andyho Warhola *The Factory* a objavila sa nahá a priviazaná k stoličke na 45 minút v dramatickom filme *13 najkrajších žien* z roku 1964. O štyri roky neskôr sa vrátila k filmu, objavila sa vo westerne *Blue* a nasledujúci rok si zahrala v undergroundovom filme *Coming Apart* z roku 1969.

Kirklandová strávila sedemdesiate roky a väčšinu osemdesiatych rokov hraním vedľajších úloh. V roku 1984 hrala hlavnú úlohu v horore *Fatal Games*.

V roku 1987 získala Kirklandová pozitívne recenzie od filmových kritikov a nomináciu na Oscara za najlepšiu herečku za hlavnú rolu v nezávislom dramatickom filme, *Anna*. Za tento herecký výkon získala Zlatý glóbus a Independent Spirit Award a iné filmové ocenenia.

## Súkromný život
Kirklandová bola rozvedená a bezdetná. Kirklandová bola vysvätenou služobníčkou v cirkvi Hnutia duchovného vnútorného vedomia. Bola maliarkou vystavovanou v galériách a uznávanou učiteľkou herectva, medzi ktorej študentov patrili okrem iného Sandra Bullock, Barbra Streisand, Liza Minnelli, Dwight Yoakam a Roseanne Barr.

## Referencie

## Iné projekty

## Externé odkazy
* 
* 

## Zdroj

Kategória:Osobnosti z New Yorku
Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Filmoví producenti USA
Kategória:Držiteľky ceny Zlatý glóbus za najlepší ženský herecký výkon (dráma)
Indulona

náhľad|Indulona zakúpená v roku 2024
**Indulona** je slovenská značka krémov na ruky, neskôr aj ďalšej kozmetiky. Značku v súčasnosti (2023) vlastní grécka skupina *Sarantis*.  História značky siaha do roku 1948,  vznikla v slovenskom Hlohovci, kde sa vyrába podnes. Vyrobí sa približne šesť miliónov kusov za rok.

## Názov
Názov krému Indulona je inšpirovaný slovom industrializácia, pretože v období, kedy vznikla, bola v povojnovom Česko-Slovensku industrializácia častou témou. Indulona bola vyvinutá pre ľudí vo vzrastajúcej výrobe, kvôli ochrane pred vysychaním a podráždením pokožky. Ešte v päťdesiatych rokoch nemal ochranný hydratačný a vyživovací krém žiadne meno a ľudovo sa mu hovorilo „zázračný krém“. Počnúc rokom 1964 sa vyrábal pod označením „A/64“.

## Referencie

## Zdroj

Kategória:Obchodné značky
Kategória:Kozmetika
Kategória:Hlohovec
O lásce, cti a kuráži

***O lásce, cti a kuráži*** je názov spoločného projektu Michala Horáčka s Luciou Šoralovou, ktorý s jej sprievodnou kapelou La Alma nahrali na štúdiový album a v hudobnom vydavateľstve On Air Music vydali v roku 2012.

Lucia Šoralová zhudobnila a na svojich koncertoch (kde tradične vystupuje so skupinou La Alma) a spievala jednu z  balád Michala Horáčka, „Yes, You Can“. Horáčkovi sa skladba pozdávala, a tak začali s Luciou spolupracovať. Výsledkom ich snaženia bol album *O láske, cti a guráži*. Autorom textov je Michal Horáček, Lucia Šoralová je výlučnou autorkou hudobných kompozícií. Naspievala aj všetky piesne. Jedinou výnimkou je duet „Nachytaná v nedbalkách“, v ktorom je jej speváckym partnerom Petr Hapka.

## Zoznam skladieb

## Výroba albumu
* Lucia Šoralová – spev
* Aleš Háva – klavír, klávesové nástroje
* Matěj Černý – kontrabas
* Miloš Klebště – kontrabas
* Tibor Žida – gitara
* Michal Mihok – akordeón
* Vojtěch Pospíšil – klarinet
* Jan Šatra – pozauna
* Michal Žáček – soprán a alt saxofón, flauta
* Šimon Marek – violončelo
* Tomáš Brožek – bicie nástroje
* Stanislav Amcha – bicie nástroje
* Dudu Morais – perkusie, kajon
* Karol Žabka – kajon
* Ondřej Ruml – beatbox
;Produkcia
* Ondřej Soukup – mix
* Ivo Kiapeš – fotografie, dizajn

## Referencie

Kategória:Albumy Lucie Šoralovej
Kategória:Hudobné albumy z 2012
Kategória:Albumy Michala Horáčka
Ostrica (vrch v Spišsko-gemerskom krase)

**Ostrica** () je vrch v Spišsko-gemerskom krase, krajinnom celku Slovenského rudohoria. Leží nad Muráňom, približne  severne od Tisovca.

## Poloha
Nachádza sa v juhozápadnej časti Spišsko-gemerského krasu, v geomorfologickom podcelku Muránska planina. Leží v Banskobystrickom kraji, na hranici okresov Revúca a Rimavská Sobota a zasahuje na katastrálne územie obce Muráň a mesta Tisovec. Najbližšími sídlami sú východne situovaný Muráň, Muránska Lehota a Muránska Dlhá Lúka a južne ležiaci Tisovec, západne sa nachádza Pohronská Polhora. Vrch leží v Národnom parku Muránska planina.

## Opis
Ostrica leží v strednej časti Muránskej planiny, v nevýraznom hrebeni vedúcom od Kľaku () južným smerom na Šarkanicu (). Západne sa nachádza Kučalach (), Vysoký vrch () a Fabova hoľa (), severne Malá Stožka (), Veľká Stožka (), Kľak a Veľký Cigán (), východne Pavelková (), Cigánka (), Vrbiarka (), Radzim () a Kohút () a južne Krížna poľana (), Tŕstie (), Macov vrch (), Šarkanica () a Hajnáš (). Západne sa zvažujúce svahy odvodňujú prítoky Rimavy, voda zo severných a východných častí odteká prítokmi riečky Muráň do Slanej. Vrcholovou časťou vedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou a menších horských lúk je možné pozorovať najmä okolité vrchy Spišsko-gemerského krasu, no tiež Nízke Tatry, Veporské a Stolické vrchy.

## Prístup
* po  zeleno značenej turistickej trase:
** od juhu z Tisovca 
** od severu z rázc. Sivákova

## Referencie

## Pozri aj
* Spišsko-gemerský kras
* Muránska planina 
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Muránskej planine
Kategória:Tisícovky na Slovensku
Kategória:Vrchy v okrese Revúca
Kategória:Vrchy v okrese Rimavská Sobota
Kategória:Muráň (obec)
Kategória:Tisovec (okres Rimavská Sobota)
001

***001*** je názov debutového štúdiového albumu, ktorý nahrala slovenská rocková skupina Desmod. Album vydalo v roku 2000 hudobné vydavateľstvo BMG Ariola.

## Zoznam skladieb

## Referencie

Kategória:Albumy skupiny Desmod
Kategória:Hudobné albumy z 2000
Kategória:Debutové albumy
Mám chuť…

***Mám chuť…*** je názov druhého štúdiového albumu, ktorý nahrala slovenská rocková skupina Desmod. Album vydalo v roku 2001 hudobné vydavateľstvo Master Music.

## Zoznam skladieb

## Výroba albumu
* Mário "Kuly" Kollár
* Peter Slamečka – klávesové nástroje
* Richard Synčák – gitara
* Richard Nagy – gitara
* Dušan Minka – basová gitara
* Ján Škorec – bicie nástroje
;Produkcia
* Roman Slávik, Peter Saniga, Tomáš Kmeť – mixovanie
* Renáta Lenčéšová – vizáž
* Vladimír Jánsky – fotografie
* Michal Tankovič – dizajn

## Referencie

Kategória:Albumy skupiny Desmod
Kategória:Hudobné albumy z 2001
Zemák

**Zemák** môže byť:
*ľudovo alebo zastarano: zemiak, pozri ľuľok zemiakový
*v slangu: zemepis
*priezvisko, napr.:
**Andrej Zemák
Kuracie prsia s broskyňou

(**Zapekané**) **kuracie prsia **
 (alebo **kurací plátok**) **s broskyňou** (**a syrom**), hovorovo „Melba“, „Diana“ alebo „Florida“, sú typické jedlo 90. rokov 20. storočia na Slovensku, ktoré má neznámy pôvod a v súčasnosti je častým terčom posmeškov. 

Ide o plátky kuracích pŕs s broskyňou, zvyčajne aj šunkou, ktoré sú zapečené s tvrdým plátkovým syrom, napríklad eidamom. Ako príloha sa k nemu v stravovacích zariadeniach servírovala ryža a hranolky (pol na pol) so zeleninovou oblohou, prípadne tiež syrová omáčka.

Jedlo je známe aj v Česku pod názvom *kuřecí plátek s broskví*.

## Referencie

Kategória:Mäso
Kategória:Slovenská kuchyňa
Kategória:Česká kuchyňa
Zemiak (rozlišovacia stránka)

**Zemiak** môže byť:
*v botanike:
**druh *Solanum tuberosum* (po slovensky: ľuľok zemiakový), a to bez ohľadu na to, ako široko sa tento druh v tom-ktorom systéme chápe, pozri ľuľok zemiakový
**súhrnné označenie nasledujúcich druhov (v minulosti občas spolu klasifikovaných ako jediný druh *Solanum tuberosum* v najširšom zmysle):
*** *Solanum tuberosum* v širšom zmysle, pričom niektorí autori majú namiesto tohto druhu druhy: *Solanum tuberosum* v užšom zmysle (= *Solanum tuberosum* v najužšom zmysle a *Solanum andigenum* (ľuľok andský)), *Solanum stenotomum* (ľuľok peruánsky/peruánsky zemiak), *Solanum phureja* (ľuľok pujerový/pujera/zemiak pujera), *Solanum goniocalyx* (ľuľok hranatokališný) a *Solanum chauca*, pozri ľuľok zemiakový (a prípadne ľuľok peruánsky, ľuľok pujerový, ľuľok hranatokališný a Solanum chauca)
*** ľuľok ajanhuirový/fialový zemiak (*Solanum ajanhuiri*)
*** *[[Solanum juzepczukii]]*
*** *[[Solanum curtilobum]]*
**hľuza niektorej z vyššie uvedených rastlín, pozri pod ľuľok zemiakový
*(obyčajne v množnom čísle:) jedlo z hľuzy niektorej z vyššie uvedených rastlín
*v slangu: zemepis 

## Pozri aj
*zemák

## Zdroje
West Hampstead

náhľad|West End Lane

**West Hampstead** je mestská časť Londýna. Je súčasťou obvodu London Borough of Camden a nachádza sa západne od luxusnej mestskej časti Hampstead a približne tri míle severne od Oxford Circus v centre Londýna.

## História
### West End
West Hampstead je historicky známy ako *West End*, ale s prístupom k sieti londýnskeho metra bol názov mesta zmenený, aby sa predišlo zámene s londýnskym West End.

### 13. až 18. storočie
Priesečník toho, čo sú teraz ulice West End Lane a Mill Lane, existuje už od stredoveku a dnes tvorí centrum mestskej časti. V rokoch 1200 až 1534 miesto sa volalo *le Rudyng*, ale potom bolo premenované na *West End*. Po pôvodne pomalom rozvoji sa počet obyvateľov vtedajšieho West Endu v 16. a 17. storočí zvyšoval rýchlejšie. Predovšetkým londýnski obchodníci začali stavať väčšie obytné budovy a vily. V roku 1762 tu už stálo 39 domov obklopených rozsiahlymi zelenými plochami. V tom čase tu žil starosta Londýna William Beckford, ako aj vysokí dôstojníci a aristokrati.

### 19. storočie
Až začiatkom 19. storočia, v roku 1812, sa do vtedajšieho West Endu presťahoval britský spisovateľ Leigh Hunt, ktorý opísal toto miesto ako také tiché, že bolo pravdepodobne počuť delá vo Waterloo. To sa však krátko nato zmenilo výstavbou dvoch železničných tratí južne od okresu, čo výrazne urýchlilo výstavbu bytov. Otvorením tretej železničnej trate, Metropolitan & St. Johns Wood Line, sa v roku 1879 začal stavebný boom a väčšina dnes zachovaných budov pochádza z tohto obdobia.

## Obyvateľstvo
V roku 2019 mal West Hampstead 14 100 obyvateľov. Priemerný príjem v tom istom roku bol tesne pod 60 000 eur, čo je výrazne nad priemerom pre Camden a Londýn. Pri 66 trestných činoch na 100 ľudí za rok je miera kriminality výrazne pod londýnskym priemerom, ktorý predstavuje približne desaťkrát viac trestných činov.

## Známe osobnosti
* Ida Mann (18941974), očná lekárka a vysokoškolská pedagogička

## Referencie

## Zdroj

Kategória:Londýnske obvody
Kategória:Camden
Dom-múzeum Georgiho Dimitrova (Sofia)

**Dom-múzeum Georgiho Dimitrova** () je obytný dom, ktorý sa nachádza v meste Sofia v Sofijskej oblasti v juhozápadnom Bulharsku. Kultúrna pamiatka národného významu. Predstavuje miesto, kde dlhé roky žil bulharský komunistický vodca Georgi Dimitrov.

## Lokalita
Dom-múzeum Georgiho Dimitrova sa nachádza v centrálnej časti mesta Sofia v rajóne Văzraždane na ulici „Opălčenska“ (, doslova *[[Bulharská dobrovoľnícka armáda|Opolčenecká]] ulica*) č. 66. Budova sa nachádza v areáli sofijského Národného polytechnického múzea.

## Dejiny
Dom nechal v rokoch 18891890 postaviť otec bulharského komunistického vodcu Georgiho Dimitrova, Dimităr Michajlov, ktorý sa do Sofie prisťahoval s rodinou tri roky predtým. Pozemok na výstavbu bol rodine Georgiho Dimitrova pridelený sofijskou mestskou správou. Budova fungovala ako dvojdom, pričom Georgi Dimitrov s rodinou obývali južnú časť budovy a v severnej časti žila Dimitrovova teta, ktorá neskôr svoju časť domu predala súdnemu pisárovi Petkovi Gumnerovovi, ktorý bol stúpencom duchovného vodcu a filozofa Petăra Dănova, ktorý neskôr v dome nejaký čas tiež žil (od roku 1904) a v budove uskutočňoval besedy a stretnutia s priaznivcami a stúpencami jeho učenia. S Georgim Dimitrovom boli dobrí priatelia. Samotný Georgi Dimitrov v dome žil do roku 1926.

V roku 1954 bolo v budove otvorené múzeum venované Georgimu Dimitrovovi, pričom za týmto účelom bola v areáli postavená aj nová moderná budova. V roku 1955 bol budove udelený štatút kultúrnej pamiatky národného významu. V dôsledku politických zmien v roku 1989, sa v roku 1992 zmenil účel modernej budovy postavenej v areáli v roku 1954, ktorá bola premenená na Národné polytechnické múzeum.  

V súčasnosti (2023) je budova v havarijnom stave.

## Charakteristika
Budova predstavuje malý obytný jednoposchodový dvojdom.

## Štatút a dôvod pamiatkovej ochrany
Kategória: 
* kultúrna pamiatka národného významu

Budova bola vyhlásená za kultúrnu pamiatku v Štátnom vestníku č. 6 z roku 1955, pričom ako dôvod ochrany bola stanovená historická hodnota budovy. Štatút bol obnovený aj v rokoch 1987 a 1998. Názov stavby ako je uvedený na zozname kultúrnych pamiatok národného významu je *Kăštata-muzej na Georgi Dimitrov* (, doslova *Dom-múzeum Georgiho Dimitrova*).

## Galéria

House-museum Georgi Dimitrov-Sofia007.jpg|celkový pohľad na dom zo severovýchodu
House-museum Georgi Dimitrov-Sofia004.jpg|pohľad na dom z ulice Opălčenska
House-museum Georgi Dimitrov-Sofia003.jpg|zo severnej fasády budovy
House-museum Georgi Dimitrov-Sofia005.jpg|južná fasáda budovy
House-museum Georgi Dimitrov-Sofia006.jpg|východná fasáda budovy
House-museum Georgi Dimitrov-Sofia002.jpg|pamätná doska na budove s basreliéfom Georgiho Dimitrova


## Referencie

## Iné projekty

Kategória:Stavby v Sofii
Kategória:Domy v Sofii
Kategória:Múzeá v Bulharsku
Kategória:Architektúra z 1890
Kategória:Kultúrne pamiatky v Bulharsku
Orzo

náhľad|Cestoviny orzo
**Orzo** (z ) alebo **risoni**, na Slovensku známa ako **slovenská ryža** (hovorovo *tarhoňa* alebo *ovsíky*), je cestovina v tvare špicatej ryže alebo ovsa, ktorá sa používa ako príloha do polievok, šalátov, k mäsu, rybám alebo zelenine. V Grécku je známa ako *kritharaki* a v Turecku ako *arpa sehirye*.

Slovenská ryža sa pripravuje pražením, následným zaliatím vodou a dusením.

## Referencie

## Pozri aj
* mrvenička
* tarhoňa

## Iné projekty

Kategória:Cestoviny
Kategória:Slovenská kuchyňa
Kategória:Talianska kuchyňa
Kategória:Grécka kuchyňa
Kategória:Turecká kuchyňa
Hajnáš

**Hajnáš** () je vrch v Spišsko-gemerskom krase, krajinnom celku Slovenského rudohoria. Leží približne  severne od Tisovca.

## Poloha
Nachádza sa v juhozápadnej časti Spišsko-gemerského krasu, v geomorfologickom podcelku Muránska planina. Leží v Banskobystrickom kraji, v okrese Rimavská Sobota a na katastrálnom území mesta Tisovec. Najbližším sídlom je južne ležiaci Tisovec, východne sa nachádza Muráň, Muránska Lehota a Muránska Dlhá Lúka a západne Pohronská Polhora. Vrch leží v Národnom parku Muránska planina.

## Opis
Hajnáš leží v južnej časti Muránskej planiny, v rázsoche, vybiehajúcej juhozápadne z masívu Ostrice (). Západne sa nachádza Pacherka (), Kostolný vrch (), Bánovo (), Strieborná () a Kučalach (), severne Vysoký vrch (), Malá Stožka (), Veľká Stožka (), Kľak () a Ostrica, východne Pavelková (), Cigánka (), Vrbiarka (), Macov vrch () a Krížna poľana () a južne Tri chotáre (), Tŕstie (), Šarkanica (), Ostrá () a Hradová (). Oblasť patrí do povodia Rimavy, kde vodu z východných svahov odvádza potok Slávča a zo západných Kačkava. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať najmä okolité vrchy Spišsko-gemerského krasu a blízkych Stolických vrchov, no tiež Veporské vrchy a Revúcku vrchovinu.

## Prístup
Na vrchol nevedie značený turistický chodník, preto prístup je možný lesnými cestami a chodníkmi z okolia. Cez neďalekú Ostricu () vedie  zeleno značená turistická trasa z Tisovca.

## Referencie

## Pozri aj
* Spišsko-gemerský kras
* Muránska planina 
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Muránskej planine
Kategória:Tisícovky na Slovensku
Kategória:Vrchy v okrese Rimavská Sobota
Kategória:Tisovec (okres Rimavská Sobota)
Monitorovanie integrity súborov

**Monitorovanie integrity súborov** (FIM) je interná kontrola alebo proces, ktorý vykonáva overenie integrity súborov operačného systému a aplikačného softvéru pomocou metódy overovania medzi aktuálnym stavom súboru a známou základnou líniou. Táto porovnávacia metóda často zahŕňa výpočet známeho kryptografického kontrolného súčtu pôvodnej základnej línie súboru a porovnanie s vypočítaným kontrolným súčtom aktuálneho stavu súboru. Na monitorovanie integrity možno použiť aj iné atribúty súboru.

Vo všeobecnosti je akt vykonávania monitorovania integrity súborov automatizovaný pomocou interných kontrol, ako je aplikácia alebo proces. Takéto monitorovanie sa môže vykonávať náhodne, v definovanom intervale hlasovania alebo v reálnom čase.

## Bezpečnostné ciele
Zmeny v konfiguráciách, súboroch a atribútoch súborov v rámci IT infraštruktúry sú bežné, ale skrytých vo veľkom množstve denných zmien môže byť len málo, ktoré ovplyvňujú integritu súboru alebo konfigurácie. Tieto zmeny môžu tiež znížiť stav zabezpečenia a v niektorých prípadoch môžu byť hlavnými indikátormi prebiehajúceho narušenia. Hodnoty, ktoré sú monitorované na neočakávané zmeny súborov alebo konfiguračných položiek a zahŕňajú:

* Poverenia
* Privilégiá a nastavenia zabezpečenia
* Obsah
* Základné atribúty a veľkosť
* Hash hodnoty
* Hodnoty konfigurácie

## Ciele súladu
Viaceré ciele zhody označujú monitorovanie integrity súboru ako požiadavku. Niekoľko príkladov cieľov súladu s požiadavkou na monitorovanie integrity súborov zahŕňa:

* PCI DSS – štandard zabezpečenia údajov v odvetví platobných kariet (požiadavka 11.5)
* SOX – Sarbanes-Oxley Act (oddiel 404)
* NERC CIP – Norma NERC CIP (CIP-010-2)
* FISMA – Federal Information Security Management Act (NIST SP800-53 Rev3)
* HIPAA – Zákon o prenosnosti a zodpovednosti zdravotného poistenia z roku 1996 (publikácia NIST 800-66)
* Kritické bezpečnostné kontroly SANS (kontrola 3)

## Pozri aj
; Procedúry a algoritmy:

* kontrolný súčet
* Overenie súboru

; Aplikácie, niektoré príklady (kde sa používa FIM) zahŕňajú:

* Pokročilé prostredie detekcie narušenia
* Ďalšia kontrola integrity súborov
* BeyondTrust
* CimTrak
* CloudPassage
* Kaspersky Lab Hybrid Cloud Security, Embedded Security, Security for Linux, Security for Windows Server
* LimaCharlie
* Lockpath Blacklight
* LogRhythm
* McAfee Change Control
* Netwrix-NNT Change Tracker
* OSSEC
* Qualys
* Samhain
* Splunk
* Kontrola systémových súborov (dodáva sa so systémom Windows)
* Monitor integrity tania
* Hlboká bezpečnosť Trend Micro
* Tripwire produkty
* Trustwave

## Referencie

Kategória:Bezpečnostný softvér
Zoznam spišských biskupov

náhľad|Erb Spišskej diecézy
**Zoznam spišských biskupov** obsahuje zoznam diecéznych a pomocných biskupov spolu s kapitulárnymi vikármi a diecéznym administrátorom na biskupskom stolci v Spišskej Kapitule. 

## Vznik Spišskej diecézy
Koncom 13. storočia bol spišský prepošt Jakub z Vlkovej (*de Farkasfalva*) prvýkrát menovaný *ad personam* titulom spišského biskupa (*episcopus Scepusiensis*) aj napriek tomu, že k oficiálnemu ustanoveniu samostatného Spišského biskupstva došlo až v roku 1776. Neskôr kráľ Ľudovít I. Veľký spoločne s manželkou a kapitulou požiadal Svätú stolicu o povýšenie Spišského prepoštstva na biskupstvo. K zriadeniu biskupstva však nedošlo. V nasledujúcich storočiach pápeži udelili spišským prepoštom výsady používať biskupskú mitru, berlu a ďalšie insígnie. Myšlienkou zriadenia biskupstva sa zaoberal už ostrihomský arcibiskup Peter Pazmáň. Minimálne od 13. marca 1776 má zmysel hovoriť o spišských biskupoch a biskupstve, ktoré pápež Pius VI. bulou *Romanus pontifex* aj na základe dekrétu Márie Terézie vyčlenil z Ostrihomského arcibiskupstva. Pripojením územia Liptovskej a Oravskej župy k bývalému Spišskému prepoštstvu vznikla Spišská diecéza. 

## Obdobie biskupstva od roku 1776 až po súčasnosť

## Referencie

## Literatúra
* 
* 

## Pozri aj
* zoznam spišských prepoštov

## Externé odkazy
*Zoznam spišských biskupov na Catholic-Hierarchy (po anglicky)
*Zoznam spišských biskupov na GCatholica (po anglicky)

Kategória:Biskupstvo Spišské Podhradie
spišských
Kategória:Biskupi Spišskej diecézy
Licinská pahorkatina

**Licinská pahorkatina** je geomorfologickou časťou Rimavskej kotliny, podcelku Juhoslovenskej kotliny. Zaberá územie v okolí riek Muráň a Turiec v okrese Revúca a Rožňavaa. 

## Polohopis
Územie zaberá východnú časť Juhoslovenskej kotliny, presnejšie severovýchodnú časť Rimavskej kotliny. Východne a južne susedia Gemerské terasy, juhozápadne Valická pahorkatina, západne Blžská tabuľa a Železnícke predhorie, severne Železnícka brázda a Jelšavský kras a severovýchodne Koniarska planina. Západnú časť územia odvodňujú prítoky rieky Turiec, východnú rieka Muráň, patriace do povodia rieky Slaná.  

Licinská pahorkatina leží v Banskobystrickom a Košickom kraji, na území okresov Revúca a Rožňava. Z významných sídiel sa tu nachádza Skerešovo, Držkovce a Gemerská Hôrka. Územím vedie cesta II/532 z Tornale do Jelšavy, juhovýchodne prechádza popri Slanej rýchlostná cesta R2 a cesta I/16 z Lučenca do Rožňavy.

## Chránené územie
V strednej časti sa nachádza prírodná pamiatka Meliatsky profil a Prielom Muráňa, východne susedí Národný park Slovenský kras.

## Turizmus
Pahorkatina je pre turistov zaujímavá predovšetkým kvôli historickým pamiatkam, stredovekým gemerským kostolom. Pozoruhodné sú však aj románske rotundy v Šiveticiach a Prihradzanoch. V južnej časti sa nachádza Gemerský hrad, z ktorého vedie  zeleno značený chodník cez Prielom Muráňa do obce Bretka.

## Referencie

## Pozri aj
* Juhoslovenská kotlina
* Rimavská kotlina
* Geomorfologické členenie Slovenska

## Externé odkazy
* Poloha na turistickej mape

Kategória:Geomorfologické časti na Slovensku
Kategória:Juhoslovenská kotlina
Kategória:Rimavská kotlina
Uhol pohľadu (album)

***Uhol pohľadu*** je názov piateho štúdiového albumu, ktorý nahrala slovenská rocková skupina Desmod. Album vydalo v roku 2006 hudobné vydavateľstvo Sony BMG.

Album *Uhol pohľadu* skupina Desmod nahrala v štúdiu Sono v Česku. Nahrávali ho tam takmer mesiac. Prvý singel z albumu bol vlastne jeho bonus, coververzia piesne Karola Duchoňa „V dolinách“.

## Zoznam skladieb

## Výroba albumu
* Mário "Kuly" Kollár – spev, vokály
* Richard Synčák – gitara
* Richard Nagy – gitara
* Dušan Minka – basová gitara
* Ján Škorec – bicie nástroje
;Hostia
* Markéta Irglová – vokály (3)
* Roman Slávik – vokály (9)
;Produkcia
* Michal Kožuch – manažér
* Andrej Lažo – zvuková réžia, mixovanie 
* Miloš Hájíček – zvuková réžia
* Ondřej Pýcha, Daniel Karpiš, archív sk. Desmod – fotografie

## Referencie

Kategória:Albumy skupiny Desmod
Kategória:Hudobné albumy z 2006
You Hardly Know Me

***You Hardly Know Me*** je anglická verzia tretieho štúdiového albumu *[[Čo o mne vieš]]* slovenskej speváčky Dariny Rolincovej, ktorú vydalo v roku 1989 hudobné vydavateľstvo Supraphon.

Slovenská verzia albumu sa nahrávala v roku 1987 a spolu s ňou vznikli aj anglické verzie piesní. Verzia v angličtine bola dokončená 31. októbra 1987, ale vyšla až o dva roky neskôr v limitovanej verzii. LP platňa obsahuje 13 skladieb (okrem skladby „Schúlená“).

### Zoznam skladieb

### Výroba albumu
;Hudobníci
* Darinka Rolincová – spev
* Ladislav Štaidl so svoím orchestrom
* Ivan Korený (8) a Jiří Pertl (13) – sólové gitary
* Jiří Pertl – pískanie (6)
;Produkcia
* Ladislav Štaidl (1, 7, 8, 11), Daniel Hádl (2), Jiří Pertl (3, 6, 9, 13), Michal David (4), Ondřej Soukup (5), Vítězslav Hádl (10), Václav Patejdl (12) – aranžmány
* Zdeněk Pecka (1, 3, 4, 6, 7, 13), Miloš Skalka (2, 812), Michal Bukovič (5) – texty
* Mirko Kubíček – hudobná réžia
* Václav Prejzek – zvuková réžia
* Václav Prejzek – programovanie
* Ing. Miroslav Černý – zodpovedný redaktor
* Fedor Nemec – fotografie
* Luboš Šedivý – dizajn
* Miloslava Kulhavá – zodpovedná redaktorka obalu / art direction

## Referencie

## Externé odkazy
* ''Darina Rolincová – You Hardly Know Me'' na Discogs

Kategória:Albumy Dary Rolins
Kategória:Hudobné albumy z 1989
Kategória:Albumy coververzií
Best of Desmod (Dekáda 98 - 08)

***Best of Desmod (Dekáda 98 - 08)*** je názov kompilácie, ktorú v roku 2008 skupine Desmod na dvojalbume vydalo hudobné vydavateľstvo Sony BMG.

Okrem výberov najväčších hitov skupiny Desmod, ktoré sú z väčšej časti zozbierané na prvom CD, je na druhom kompaktnom disku zbierka koncertných verzií niekoľkých nahrávok a punkové, anglické demoverzie piesní, ktoré skupina neskôr vydala so slovenskými textami na svojom debutovom albume. 

## Zoznam skladieb

## Výroba albumu
* Mário "Kuly" Kollár – spev, vokály
* Richard Synčák – gitara
* Richard Nagy – gitara
* Dušan Minka – basová gitara
* Ján Škorec – bicie nástroje, vokály
* DJ Frankie – scratches
;Produkcia
* Hypo / HIVsoft.sk – dizajn

## Referencie

Kategória:Albumy skupiny Desmod
Kategória:Kompilačné albumy z 2008
Prvý evanjelický kostol (Sofia)

**Prvý evanjelický kostol** (), prípadne **Prvý evanjelický kongregačný kostol** (), alebo len **Evanjelický kostol** (), je evanjelický kostol z konca 19. storočia nachádzajúci sa v centrálnej časti mesta Sofia v oblasti Sofia v západnom Bulharsku. Kultúrna pamiatka miestneho významu. Kostol je hlavným kostolom *Únie evanjelických kongregačných cirkví v Bulharsku*, ktorá vznikla v roku 1888.

## Lokalita
Budova leží v centrálnej časti mesta Sofia v rajóne Triadica () na ulici Solunska () č. 49.

## Dejiny
Počiatky evanjelickej cirkvi v Sofii siahajú do roku 1864. Prvú sofijskú evanjelickú farnosť vtedy založili dvaja synovia pravoslávneho popa Todora, Georgi a Michail spolu so svojimi manželkami a deťmi, potom čo prijali myšlienky protestantských misionárov, ktorí do Sofie kázať o evanjelickej cirkvi v rokoch 18621863.

Pozemok na výstavbu chrámu bol sofijskou evanjelickou farnosťou zakúpený na konci 80. rokov 19. storočia. Výstavba chrámu sa začala v roku 1888 a trvala jedenásť mesiacov. Ukončená bola v septembri 1889. Kostol bol vysvätený 17. septembra 1889.

Budova bola poškodená počas anglo-amerického bombardovania Sofie 10. januára 1944. Po skončení druhej svetovej vojny bola reštaurovaná v pôvodnom vzhľade.

V roku 1976 bol budove pridelený štatút kultúrnej pamiatky.

## Charakteristika
Kostol je jednoloďová budova s jednou vežou, ktorá sa nachádza nad vchodom do budovy. Postavený bol v neorománskom slohu. Autorom projektu bol architekt Václav Krásný.

## Štatút a dôvod pamiatkovej ochrany
Kategória: kultúrna pamiatka miestneho významu

Dátum zapísania do zoznamu kultúrnych pamiatok: 21. mája 1976

Dôvod ochrany: architektonicko-staviteľská a umelecká hodnota budovy

## Galéria

FirstEvangelicalChurch-Sofia005.jpg|pohľad na kostol zo severovýchodu
FirstEvangelicalChurch-Sofia002.jpg|pohľad na kostol z východu
FirstEvangelicalChurch-Sofia006.jpg|pohľad na západnú fasádu budovy
FirstEvangelicalChurch-Sofia004.jpg|pohľad na vchod do chrámu
BASA-45K-1-18-8-Evangelist-church-Sofia-WW2.jpg|dobová fotografia kostola po bombardovaní Sofie v roku 1944


## Referencie

## Iné projekty

Kategória:Evanjelické kostoly v Bulharsku
Kategória:Kostoly postavené po oslobodení Bulharska
Kategória:Stavby v Sofii
Kategória:Architektúra z 1889
Kategória:Neorománske stavby v Bulharsku
Kategória:Kultúrne pamiatky v Bulharsku